ಹೆಂಡತಿ ಆಗಲು ನಟಿ ನೀತುಗೆ ತಿಂಗಳಿಗೆ 25 ಲಕ್ಷ ವೇತನದ ಆಫರ್ ನೀಡಿದ್ದ ಉದ್ಯಮಿ

ಬಾಲಿವುಡ್ ಹೆಸರಾಂತ ನಟಿ ನೀತು ಚಂದ್ರ ಶಾಕಿಂಗ್ ಸುದ್ದಿಯೊಂದನ್ನು ನೀಡಿದ್ದಾರೆ. ತಾವು ಆ ಉದ್ಯಮಿಯನ್ನು ಮದುವೆಯಾದರೆ, 25 ಲಕ್ಷ ರೂಪಾಯಿ ವೇತನ ಕೊಡುವುದಾಗಿ ಅವನು ಆಫರ್ ನೀಡಿದ್ದನಂತೆ. ಇದನ್ನೂ ಓದಿ: ರಾಕ್ಷಸರ ರೂಪದಲ್ಲಿ ಬರುತ್ತಿದ್ದಾರೆ ಡೈಲಾಂಗ್ ಕಿಂಗ್ ಸಾಯಿಕುಮಾರ್

ಸಿನಿಮಾವೊಂದರ ಆಡಿಷನ್  ಗೆ ಹೋಗಿದ್ದ ನೀತು ಅವರಿಗೆ ಆ ಸಿನಿಮಾದ ನಿರ್ದೇಶಕರು ನೀವು ಈ ಚಿತ್ರಕ್ಕೆ ಆಯ್ಕೆ ಆಗುವುದಿಲ್ಲ. ಆದರೆ, ನಿಮಗೊಂದು ಆಫರ್ ಕೊಡುತ್ತೇನೆ. ಒಬ್ಬ ಉದ್ಯಮಿಯನ್ನು ನೀವು ಮದುವೆಯಾದರೆ, ವೇತನ ಸಹಿತ ಪತ್ನಿಯಾಗಿ ಅವರು ನಿಮ್ಮನ್ನು ಇಟ್ಟುಕೊಳ್ಳಲಿದ್ದಾರೆ ಎಂದು ಹೇಳಿದ್ದರಂತೆ. ಆದರೆ, ನೀತು ಅದಕ್ಕೆ ಒಪ್ಪಿಲ್ಲವಂತೆ.

ಆ ಸಿನಿಮಾ ಯಾವುದು? ನಿರ್ದೇಶಕರು ಯಾರು ಎನ್ನುವುದನ್ನು ನಾನು ಹೇಳುವುದಿಲ್ಲ. ಆದರೆ, ಅವತ್ತು ಅವರು ನನಗೆ ಇಂಥದ್ದೊಂದು ಆಫರ್ ನೀಡಿ, ಕೋಪಕ್ಕೆ ತುತ್ತಾಗಿದ್ದರು. ಅವರು ನನಗೆ ವೇತನ ಕೊಡುತ್ತಿದ್ದರೋ ಇಲ್ಲವೋ, ನಾನು ಒಪ್ಪಿಕೊಳ್ಳುತ್ತೇನೆ ಎಂದು ಅವರು ಹೇಗೆ ಅಂದುಕೊಂಡಿದ್ದರು ಎಂದು ಪ್ರಶ್ನೆ ಮಾಡಿದ್ದಾರೆ ನೀತು.